AaB Håndbold havde ingen problemer med at sende Fredericia hjem fra Aalborg Stadionhal med et nederlag. AaB vandt ganske fortjent kampen med 32-24 efter 14-11 føring ved pausen. AaBs skarpeste spiller var stregspilleren Thomas Klitgaard. Han sendte syv bolde i kassen på syv afslutninger. Sejren betyder, at AaB nu kun er et point efter Århus GF, som i øjeblikket er nummer 5.

Opsummering:
AaB Håndbold er stadig med i kampen om femtepladsen og Europa Cup-billetter.